CELEX: 32017R0963
Language: mt
Date: 2017-06-07 00:00:00
Title: Regolament ta' Implimentazzjoni tal-Kummissjoni (UE) 2017/963 tas-7 ta' Ġunju 2017 li jikkonċerna l-awtorizzazzjoni tal-preparazzjoni ta' endo-1,3(4)-beta-glukanażi prodott mill-Aspergillus aculeatinus (qabel ikklassifikat bħala Aspergillus aculeatus) (CBS 589.94), endo-1,4-beta-glukanażi prodott mit-Trichoderma reesei (qabel ikklassifikat bħala Trichoderma longibrachiatum) (CBS 592.94), alfa-amilażi prodott mill-Bacillus amyloliquefaciens (DSM 9553), endo-1,4-beta-ksilanażi prodott mit-Trichoderma viride (NIBH FERM BP4842) u baċillolisin prodott mill-Bacillus amyloliquefaciens (DSM 9554), bħala addittiv fl-għalf għall-ispeċijiet kollha ta' tjur u ħnienes miftuma, u li jemenda r-Regolamenti (KE) Nru 358/2005 u (UE) Nru 1270/2009 (id-detentur tal-awtorizzazzjoni Kemin Europa NV) (Test b'rilevanza għaż-ŻEE. )

8.6.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 145/18
               
            REGOLAMENT TA' IMPLIMENTAZZJONI TAL-KUMMISSJONI (UE) 2017/963
      tas-7 ta' Ġunju 2017
      li jikkonċerna l-awtorizzazzjoni tal-preparazzjoni ta' endo-1,3(4)-beta-glukanażi prodott mill-Aspergillus aculeatinus (qabel ikklassifikat bħala Aspergillus aculeatus) (CBS 589.94), endo-1,4-beta-glukanażi prodott mit-Trichoderma reesei (qabel ikklassifikat bħala Trichoderma longibrachiatum) (CBS 592.94), alfa-amilażi prodott mill-Bacillus amyloliquefaciens (DSM 9553), endo-1,4-beta-ksilanażi prodott mit-Trichoderma viride (NIBH FERM BP4842) u baċillolisin prodott mill-Bacillus amyloliquefaciens (DSM 9554), bħala addittiv fl-għalf għall-ispeċijiet kollha ta' tjur u ħnienes miftuma, u li jemenda r-Regolamenti (KE) Nru 358/2005 u (UE) Nru 1270/2009 (id-detentur tal-awtorizzazzjoni Kemin Europa NV)
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 1831/2003 tal-Parlament Ewropew u l-Kunsill tat-22 ta' Settembru 2003 fuq l-addittivi għall-użu fl-għalf tal-annimali (1), u b'mod partikulari l-Artikolu 9(2) tiegħu,
      Billi:
      
                  (1)
               
               
                  Ir-Regolament (KE) Nru 1831/2003 jipprevedi l-awtorizzazzjoni tal-addittivi għall-użu fin-nutrizzjoni tal-annimali u r-raġunijiet u l-proċeduri għall-għoti ta' din l-awtorizzazzjoni. L-Artikolu 10 ta' dak ir-Regolament jipprevedi l-evalwazzjoni mill-ġdid ta' addittivi awtorizzati skont id-Direttiva tal-Kunsill 70/524/KEE (2).
               
            
                  (2)
               
               
                  Il-preparazzjoni tal-endo-1,3(4)-beta-glukanażi prodott mill-Aspergillus aculeatinus (qabel ikklassifikat bħala Aspergillus aculeatus) (CBS 589.94), l-endo-1,4-beta-glukanażi prodott mit-Trichoderma reesei (qabel ikklassifikat bħala Trichoderma longibrachiatum) (CBS 592.94), l-alfa-amilażi prodott mill-Bacillus amyloliquefaciens (DSM 9553), l-endo-1,4-beta-ksilanażi prodott mit-Trichoderma viride (NIBH FERM BP4842) u l-baċillolisin prodott mill-Bacillus amyloliquefaciens (DSM 9554), kien awtorizzat mingħajr limitu ta' żmien skont id-Direttiva 70/524/KEE bħala addittiv fl-għalf għat-tiġieġ tas-simna bir-Regolament tal-Kummissjoni (KE) Nru 358/2005 (3), għad-dundjani tas-simna u għall-ħnienes miftuma bir-Regolament tal-Kummissjoni (UE) Nru 1270/2009 (4). Sussegwentement, dik il-preparazzjoni ddaħħlet fir-Reġistru tal-addittivi tal-għalf bħala prodott eżistenti, skont l-Artikolu 10(1) tar-Regolament (KE) Nru 1831/2003.
               
            
                  (3)
               
               
                  Skont l-Artikolu 10(2) tar-Regolament (KE) Nru 1831/2003 flimkien mal-Artikolu 7 ta' dak ir-Regolament, ġiet ippreżentata applikazzjoni għall-evalwazzjoni mill-ġdid tal-preparazzjoni tal-endo-1,3(4)-beta-glukanażi prodott mill-Aspergillus aculeatinus (qabel ikklassifikat bħala Aspergillus aculeatus) (CBS 589.94), l-endo-1,4-beta-glukanażi prodott mit-Trichoderma reesei (qabel ikklassifikat bħala Trichoderma longibrachiatum) (CBS 592.94), l-alfa-amilażi prodott mill-Bacillus amyloliquefaciens (DSM 9553), l-endo-1,4-beta-ksilanażi prodott mit-Trichoderma viride (NIBH FERM BP4842) u l-baċillolisin prodott mill-Bacillus amyloliquefaciens (DSM 9554) bħala addittiv fl-għalf għat-tiġieġ tas-simna, għad-dundjani tas-simna u għall-ħnienes miftuma u, skont l-Artikolu 7 ta' dak ir-Regolament, għal awtorizzazzjoni ġdida bħala addittiv fl-għalf għall-ispeċijiet kollha l-oħra ta' tjur. L-applikant talab li l-addittiv jiġi kklassifikat fil-kategorija tal-addittivi “addittivi żootekniċi”. Dik l-applikazzjoni kienet akkumpanjata bid-dettalji u bid-dokumenti meħtieġa skont l-Artikolu 7(3) tar-Regolament (KE) Nru 1831/2003.
               
            
                  (4)
               
               
                  Fl-opinjoni tagħha tad-9 ta' Settembru 2015 (5), l-Awtorità Ewropea dwar is-Sigurtà fl-Ikel (“l-Awtorità”) ikkonkludiet li skont il-kundizzjonijiet tal-użu proposti, l-addittiv ma għandux effett ħażin fuq is-saħħa tal-annimali, is-saħħa tal-bniedem jew l-ambjent. L-Awtorità kkonkludiet ukoll li l-użu ta' dak il-preparazzjoni għandu l-potenzjal li jkun effikaċi fit-tiġieġ tas-simna, fid-dundjani tas-simna u fit-tiġieġ tal-bajd (6). Ġie meqjus li dawk il-konklużjonijiet jistgħu jiġu estiżi għat-tiġieġ imrobbi għall-bajd u għad-dundjani mrobbija għat-tgħammir. L-Awtorità qieset ukoll li l-modalità ta' azzjoni tal-enżimi preżenti fl-addittiv tista' titqies li hija simili fl-ispeċijiet kollha ta' tjur, u għalhekk, il-konklużjonijiet dwar l-effikaċja fl-ispeċijiet maġġuri ta' pollam jistgħu jiġu estrapolati għall-ispeċijiet minuri ta' pollam u għall-għasafar ornamentali.
               
            
                  (5)
               
               
                  Fir-rigward tal-użu tal-additiv fuq ħnienes miftuma, l-Awtorità ma setgħetx tasal għal konklużjoni dwar l-effikaċja tal-addittiv fil-ħnienes miftuma minħabba n-nuqqas ta' dejta. Madankollu, fi studju wieħed kien hemm żieda sinifikanti fil-piż u fi proporzjon aħjar tal-għalf maż-żieda fil-piż milli mill-kontrolli, u fi studju ieħor ir-riżultati wrew titjib fiż-żieda medja ta' kuljum tan-nisa, għalkemm din ma dehritx fl-irġiel. Dawn l-evidenzi ġew iġġudikati bħala indikazzjoni sostanzjali tat-titjib tal-parametri żootekniċi taż-żieda fil-piż, flimkien mal-istorja twila ta' użu. Għalhekk, kien ikkunsidrat li d-dejta pprovduta tissodisfa l-kundizzjonijiet biex tintwera l-effikaċja tal-addittiv għall-ħnienes miftuma.
               
            
                  (6)
               
               
                  L-Awtorità tqis li ma hemmx bżonn ta' rekwiżiti speċifiċi għall-monitoraġġ wara l-kummerċjalizzazzjoni. Ivverifikat ukoll ir-rapport dwar il-metodi ta' analiżi tal-addittiv tal-għalf fl-għalf, li tressaq mil-Laboratorju ta' Referenza mwaqqaf bir-Regolament (KE) Nru 1831/2003.
               
            
                  (7)
               
               
                  Il-valutazzjoni tal-preparazzjoni tal-endo-1,3(4)-beta-glukanażi prodott mill-Aspergillus aculeatinus (qabel ikklassifikat bħala Aspergillus aculeatus) (CBS 589.94), l-endo-1,4-beta-glukanażi prodott mit-Trichoderma reesei (qabel ikklassifikat bħala Trichoderma longibrachiatum) (CBS 592.94), l-alfa-amilażi prodott mill-Bacillus amyloliquefaciens (DSM 9553), l-endo-1,4-beta-ksilanażi prodott mit-Trichoderma viride (NIBH FERM BP4842) u l-baċillolisin prodott mill-Bacillus amyloliquefaciens (DSM 9554),turi li ġew issodisfati l-kundizzjonijiet għall-awtorizzazzjoni, kif previsti fl-Artikolu 5 tar-Regolament (KE) Nru 1831/2003. Għaldaqstant, jenħtieġ li l-użu ta' dak il-preparazzjoni jiġi awtorizzat kif speċifikat fl-Anness ta' dan ir-Regolament.
               
            
                  (8)
               
               
                  Ir-Regolamenti (KE) Nru 358/2005 u (UE) Nru 1270/2009 jenħtieġ li jiġu emendati skont dan.
               
            
                  (9)
               
               
                  Peress li r-raġunijiet ta' sikurezza ma jeħtiġux l-applikazzjoni immedjata tal-modifiki fil-kundizzjonijiet għall-awtorizzazzjoni, jixraq li jingħata perjodu tranżitorju biex il-partijiet interessati jkunu jistgħu jħejju ruħhom biex jissodisfaw ir-rekwiżiti l-ġodda li jinħolqu mill-awtorizzazzjoni.
               
            
                  (10)
               
               
                  Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
               
            ADOTTAT DAN IR-REGOLAMENT:
      Artikolu 1
      Awtorizzazzjoni
      Il-preparazzjoni speċifikata fl-Anness, li jifforma parti mill-kategorija tal-addittivi “addittivi żootekniċi” u mill-grupp funzjonali “sustanzi li jtejbu d-diġestibbiltà”, huwa awtorizzat bħala addittiv fin-nutrizzjoni tal-annimali, soġġett għall-kundizzjonijiet stipulati f'dak l-Anness.
      Artikolu 2
      Emendi għar-Regolament (KE) Nru 358/2005
      Fl-Anness I tar-Regolament (KE) Nru 358/2005, titħassar l-entrata E 1620 dwar Endo-1,3(4)-beta-glucanase EC 3.2.1.6 Endo-1,4-beta-glucanase EC 3.2.1.4 Alpha-amylase EC 3.2.1.1 Bacillolysin EC 3.4.24.28 Endo-1,4-beta-xylanase EC 3.2.1.8.
      Artikolu 3
      Emenda għar-Regolament (UE) Nru 1270/2009
      Ir-Regolament (UE) Nru 1270/2009 huwa emendat kif ġej:
      
                  (1)
               
               
                  L-Artikolu 2 jitħassar.
               
            
                  (2)
               
               
                  L-Anness II jitħassar
               
            Artikolu 4
      Miżuri tranżizzjonali
      Il-preparazzjoni speċifikata fl-Anness, u l-għalf li jkun fih dik il-preparazzjoni, li huma prodotti u ttikkettati qabel it-28 ta' Diċembru 2017 skont ir-regoli applikabbli qabel it-28 ta' Ġunju 2017 jistgħu jibqgħu jitqiegħdu fis-suq u jintużaw sakemm jispiċċaw il-ħażniet eżistenti.
      Artikolu 5
      Dħul fis-seħħ
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, is-7 ta' Ġunju 2017.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 268, 18.10.2003, p. 29.
      
         (2)  Id-Direttiva tal-Kunsill 70/524/KEE tat-23 ta' Novembru 1970 li tirrigwarda addittivi f'għalf għall-bhejjem (ĠU L 270, 14.12.1970, p. 1).
      
         (3)  Ir-Regolament tal-Kummissjoni (KE) Nru 358/2005 tat-2 ta' Marzu 2005 dwar l-awtorizzazzjonijiet mingħajr limitu ta' żmien ta' ċerti addittivi u l-awtorizzazzjoni ta' użi ġodda għal addittivi li diġà huma awtorizzati fl-għalf (ĠU L 57, 3.3.2005, p. 3).
      
         (4)  Ir-Regolament tal-Kummissjoni (UE) Nru 1270/2009 tal-21 ta' Diċembru 2009 li jikkonċerna l-awtorizzazzjonijiet permanenti u provviżorji ta' ċerti addittivi fl-għalf (ĠU L 339, 22.12.2009, p. 28).
      
         (5)  EFSA Journal 2015; 13(9):4234.
      
         (6)  Minħabba n-nuqqas ta' dejta adegwata dwar l-irkupru tal-enżimi, l-istudji tal-effikaċja ma setgħux jaslu għal konklużjonijiet dwar l-effikaċja tad-doża rrakkomandata iżda minflok ġew ibbażati fuq il-kalkoli u jirreferu biss għad-doża nominali.
      
         ANNESS
         
                     Numru ta' identifikazzjoni tal-addittiv
                  
                  
                     Isem id-detentur tal-awtorizzazzjoni
                  
                  
                     Addittiv
                  
                  
                     Kompożizzjoni, formula kimika, deskrizzjoni, metodu analitiku
                  
                  
                     Speċi jew kategorija ta' annimal
                  
                  
                     Età massima
                  
                  
                     Kontenut minimu
                  
                  
                     Kontenut massimu
                  
                  
                     Dispożizzjonijiet oħrajn
                  
                  
                     Tmiem tal-perjodu ta' awtorizzazzjoni
                  
               
                     Unitajiet ta' attività/kg ta' għalf sħiħ b'kontenut ta' ndewwa ta' 12 %
                  
               
                     
                        Kategorija tal-addittivi żootekniċi. Grupp funzjonali: sustanzi li jtejbu d-diġestibbiltà
                     
                  
               
                     4a1620i
                  
                  
                     Kemin Europa NV
                  
                  
                     Endo-1,3(4)-beta-glukanażi
                     EC 3.2.1.6
                     Endo-1,4-beta-glukanażi
                     EC 3.2.1.4
                     Alfa-amilażi
                     EC 3.2.1.1
                     Endo-1,4-beta-ksilanażi EC 3.2.1.8
                     Baċillolisin
                     EC 3.4.24.28
                  
                  
                     
                        Kompożizzjoni tal-addittiv
                     
                     Preparazzjoni ta':
                     
                                 —
                              
                              
                                 endo-1,3(4)-beta-glukanażi prodott mill-Aspergillus aculeatinus (qabel ikklassifikat bħala Aspergillus aculeatus) (CBS 589.94),
                              
                           
                                 —
                              
                              
                                 endo-1,4-beta-glukanażi prodott mit-Trichoderma reesei (qabel ikklassifikat bħala Trichoderma longibrachiatum) (CBS 592.94),
                              
                           
                                 —
                              
                              
                                 alfa-amilażi prodott mill-Bacillus amyloliquefaciens (DSM 9553),
                              
                           
                                 —
                              
                              
                                 endo-1,4-beta-ksilanażi prodott mit-Trichoderma viride (NIBH FERM BP4842).
                              
                           
                                 —
                              
                              
                                 baċillolisin prodott mill-Bacillus amyloliquefaciens (DSM 9554) li għandu attività minima ta':
                              
                           
                                 —
                              
                              
                                 Endo-1,3(4)-beta-glukanażi: 2 350  U (1)/g,
                              
                           
                                 —
                              
                              
                                 Endo-1,4-beta-glukanażi: 18 000  U (2)/g,
                              
                           
                                 —
                              
                              
                                 alfa-amilażi: 400 U (3)/g,
                              
                           
                                 —
                              
                              
                                 Endo-1,4-beta-ksilanażi: 35 000  U (4)/g,
                              
                           
                                 —
                              
                              
                                 baċillolisin 1 700  U (5)/g
                              
                           Forma solida
                     
                        Karatterizzazzjoni tas-sustanza attiva
                     
                     
                                 —
                              
                              
                                 endo-1,3(4)-beta-glukanażi prodotta mill-Aspergillus aculeatinus (CBS 589.94),
                              
                           
                                 —
                              
                              
                                 endo-1,4-beta-glukanażi prodotta mit-Trichoderma reesei (CBS 592.94),
                              
                           
                                 —
                              
                              
                                 alfa-amilażi prodotta mill-Bacillus amyloliquefaciens (DSM 9553),
                              
                           
                                 —
                              
                              
                                 endo-1,4-beta-ksilanażi prodotta mit-Trichoderma viride (NIBH FERM BP4842).
                              
                           
                                 —
                              
                              
                                 baċillolisin prodotta mill-Bacillus amyloliquefaciens (DSM 9554),
                              
                           
                  
                     Tiġieġ tas-simna
                     Tiġieġ imrobbi għall-bajd
                     Speċijiet minuri tat-tjur tal-bajd
                     Speċijiet minuri tat-tjur mrobbijin għall-bajd
                     Għasafar ornamentali
                     Ħnienes (miftuma)
                  
                  
                     —
                  
                  
                     Endo-1,3(4)-beta-glukanażi
                     1 175  U
                     Endo-1,4-beta-glukanażi
                     9 000  U
                     Alfa-amilażi
                     200 U
                     Endo-1,4-beta-ksilanażi
                     17 500  U
                     Baċillolisin
                     850 U
                  
                  
                     —
                  
                  
                     
                                 1.
                              
                              
                                 Fl-istruzzjonijiet għall-użu tal-addittiv u tat-taħlitiet lesti minn qabel, għandhom jiġu indikati l-kundizzjonijiet tal-ħażna u l-istabbiltà waqt it-trattament tas-sħana.
                              
                           
                                 2.
                              
                              
                                 Għall-użu fi ħnienes miftuma li jiżnu sa 35 kg tal-piż tal-ġisem.
                              
                           
                                 3.
                              
                              
                                 Għall-utenti tal-addittiv u tat-taħlitiet lesti minn qabel, l-operaturi tan-negozju tal-għalf għandhom jistabbilixxu l-proċeduri operattivi u l-miżuri organizzattivi sabiex jindirizzaw ir-riskji potenzjali li jirriżultaw mill-użu tiegħu. Fejn dawk ir-riskji ma jistgħux jiġu eliminati jew imnaqqsa kemm jista' jkun permezz ta' proċeduri u miżuri bħal dawn, l-addittiv u t-taħlitiet lesti minn qabel għandhom jintużaw b'tagħmir ta' protezzjoni personali, inkluż protezzjoni għan-nifs u protezzjoni għall-ġilda.
                              
                           
                                 4.
                              
                              
                                 Il-livell ta' użu rrakkomandat f'tiġieġ tal-bajd: endo-1,3(4)-beta-glukanżi: 1 175  U; endo-1,4-beta-glukanażi: 9 000  U; alfa-amilażi: 200 U; endo-1,4-beta-ksilanażi: 17 500  U; baċillolisin: 850 U/kg ta' għalf komplut.
                              
                           
                  
                     It-28 ta' Ġunju 2027
                  
               
                      
                  
                  
                      
                  
                  
                      
                  
                  
                     
                        Metodu analitiku
                         (6)
                     
                     Għad-determinazzjoni tal-addittiv fl-għalf ta':
                     
                                 —
                              
                              
                                 endo-1,3(4)-beta-glukanażi fl-addittivi tal-għalf: il-metodu kolorimetriku bbażat fuq l-idroliżi enżimatika tal-glukanażi fuq is-substrat tax-xgħir beta-glukan b'pH 7,5 u fi 30 °C,
                              
                           
                                 —
                              
                              
                                 endo-1,4-beta-glukanażi fl-addittivi tal-għalf: il-metodu kolorimetriku bbażat fuq l-idroliżi enżimatika taċ-ċellulażi fuq il-karbossimetilċelluloża b'pH 4,8 u f'50 °C,
                              
                           
                                 —
                              
                              
                                 alfa-amilażi fl-addittivi tal-għalf: il-metodu kolorimetriku bbażat fuq il-formazzjoni tal-frammenti miżbugħa li jinħallu fl-ilma prodotti permezz tal-azzjoni tal-amilażi fuq is-substrati tal-lamtu retikolati bl-azzurrina b'pH 7,5 u f'37 °C,
                              
                           
                                 —
                              
                              
                                 endo-1,4-beta-ksilanażi fl-addittivi tal-għalf: il-metodu kolorimetriku bbażat fuq l-idroliżi enżimatika tal-ksilanażi fuq is-substrat tal-ksilan tal-injam tal-betula b'pH 5,3 u f'50 °C,
                              
                           
                                 —
                              
                              
                                 baċillolisin: Il-metodo kolorimetriku bbażat fuq ir-rilaxx ta' kolorant tal-ażo li jirriżulta mill-azzjoni tal-proteażi fis-substrat tal-ażo-kaseina ta' pH 7,5 u 37 °C.
                              
                           Għad-determinazzjoni tat-taħlitiet minn qabel u tal-għalf ta':
                     
                                 —
                              
                              
                                 endo-1,3(4)-beta-glukanażi: il-metodu ta' ttestjar bil-mikropjastra bbażat fuq id-diffużjoni tal-glukanażi u t-tneħħija tal-kulur sussegwenti tal-medium tal-agar aħmar minħabba l-idroliżi tal-beta-glukan,
                              
                           
                                 —
                              
                              
                                 endo-1,4-beta-glukanażi: il-metodu kolorimetriku bbażat fuq il-kwantifikazzjoni tal-frammenti miżbugħa li jinħallu fl-ilma prodotti permezz tal-azzjoni taċ-ċellulażi fuq is-substrat ta' HE-ċelluloża retikolat li ma jinħallx fl-ilma bl-azzurrina,
                              
                           
                                 —
                              
                              
                                 alfa-amilażi: il-metodu kolorimetriku bbażat fuq il-formazzjoni tal-frammenti blu li jinħallu fl-ilma prodotti permezz tal-azzjoni tal-amilażi fuq is-substrati ta' polimeru tal-lamtu ta' kulur blu li ma jinħallux fl-ilma retikolati bl-azzurrina,
                              
                           
                                 —
                              
                              
                                 endo-1,4-beta-ksilanażi: il-metodu kolorimetriku bbażat fuq il-kwantifikazzjoni tal-frammenti miżbugħa li jinħallu fl-ilma prodotti permezz tal-azzjoni tal-ksilanażi fuq l-arabinoksilan tal-qamħ retikolat bl-azzurrina.
                              
                           
                                 —
                              
                              
                                 baċillolisin: il-metodu ta' ttestjar bil-mikropjastra bbażat fuq id-diffużjoni tal-proteażi fil-medium tal-agar tal-ażo-kasein u l-isroliżi sussegwenti tal-kaseina.
                              
                           
                  
                     Id-dundjani kollha
                     Tiġieġ tal-bajd
                     Speċijiet minuri tat-tjur tas-simna
                  
                  
                      
                  
                  
                     Endo-1,3(4)beta-glukanażi
                     588 U
                     Endo-1,4-beta-glukanażi
                     4 500  U
                     Alfa-amilażi
                     100 U
                     Endo-1,4-beta-ksilanażi
                     8 750  U
                     Baċillolisin
                     425 U
                  
                  
                      
                  
                  
                      
                  
                  
                      
                  
               
            (1)  1 U huwa l-ammont ta' enżimi li jillibera 0,0056 mikromoli ta' zokkor riduċenti (ekwivalenti tal-glukożju) mix-xgħir beta-glukan għal kull minuta b'pH 7,5 u fi 30 °C.
         
            (2)  1 U huwa l-ammont ta' enżimi li jillibera 0,0056 mikromoli ta' zokkor riduċenti (ekwivalent ta' glukożju) mill-karbossimetilċellulożi fil-minuta f'pH 4,8 u 50 °C.
         
            (3)  1 U huwa l-ammont ta' enżimi li jidrolizza mikromolu ta' konnessjonijiet glikosidiċi minn polimeru tal-lamtu retikolat li ma jinħallx fl-ilma fil-minuta f'pH 7,5 u 37 °C.
         
            (4)  1 U huwa l-ammont ta' enżimi li jillibera 0,0067 mikromoli ta' zokkor riduċenti (ekwivalenti tal-ksilożju) minn ksilan tal-injam tal-betula fil-minuta f' pH 5,3 u 50 °C.
         
            (5)  1 U huwa l-ammont ta' enżimi li jħoll mikrogramma ta' substrat ta' ażo-kaseina fil-minuta f'pH 7,5 u 37 °C.
         
            (6)  Id-dettalji dwar il-metodi analitiċi jinsabu fl-indirizz tal-Laboratorju ta' Referenza li ġej: https://ec.europa.eu/jrc/en/eurl/feed-additives/evaluation-reports